**Príloha č. 2 k Zmluve o dielo č. xxx**

**Činnosť stavebného dozoru:**

1. **Činnosťou stavebného dozoru je činnosť, ktorá sleduje:**
* či sa stavba uskutoč­ňuje podľa projektovej dokumentácie a podľa podmienok stavebného povolenia,
* či nie je ohrozená bezpečnosť, životy a ochrana zdravia na stavbe, či pri uskutočňo­vaní stavby nedochádza k ohrozeniu alebo poškodeniu životného prostredia nad mieru ustanovenú osobitným predpisom (§ 8 a 9 zákona č. 17/1992 Zb. o životnom prostredí),
* či nie sú ohrozené iné verejné záujmy,
* taktiež sleduje spôsob a postup uskutočňovania stavby tak, aby sa zaručila bezpeč­nosť a ochrana zdravia pri práci, riadna inštalácia a prevádzka technického vyba­venia na stavbe, odborné ukladanie stavebných výrobkov a hmôt, vhodnosť ich použitia a odborné ukladanie strojov a zariadení, sleduje vedenie stavebného denníka,
* zodpovedá za súlad priestorovej polohy s dokumentáciou stavby, za dodržanie všeobecných technických požiadaviek na výstavbu a spoluzodpovedá za dodr­žanie podmienok rozhodnutí vydaných na uskutočňovanie stavby, najmä územ­ného rozhodnutia a stavebného povolenia,
* vplýva na odstránenie závad, ktoré na stavbe zistil, ak nemožno závady odstrá­niť v rámci výkonu stavebného dozoru, bezodkladne ich oznámi stavebnému úradu.
	1. **Činnosť stavebného dozoru v realizačnej časti stavby:**
		1. zoznámenie sa s obsahom projektovej dokumentácie, stavebným povolením, zmluvami na
		realizáciu stavby a ďalšími podmienkami na realizáciu stavby,
		2. písomné odovzdanie staveniska zhotoviteľovi stavby a zabezpečenie vytýčenia podzemných sietí a prekážok,
		3. kontroluje včasné zavedenie stavebného denníka a potvrdzuje v ňom termín začatia výstavby,
		4. podieľa sa na vzájomných konzultáciách medzi zhotoviteľom stavby a projektan­tom stavby (dozorom projektanta) zameraných na objasnenie nie jednoznačných návrhov a požiadaviek,
		5. spolupracuje so zhotoviteľom pri riešení problémov a nedostatkov v projektovej dokumentácii,
		6. vedie dokumentáciu požadovanú objednávateľom,
		7. sleduje dodržiavanie podmienok stavebného povolenia a prípadne opatrení štátneho sta­vebného dohľadu počas realizácie stavby,
		8. sleduje či sú práce vykonávané v súlade s platnými zákonmi a vyhláškami, pod­mienkami zmluvy, projektovou dokumentáciou,
		9. sleduje a kontroluje kvalitu vykonávaných prác a technológie realizovaných prác v súlade s platnými normami a predpismi,
		10. kontroluje po vecnej a finančnej stránke množstvá realizovaných prác a zistené množstvá zaznamenáva,
		11. kontroluje vedenie stavebného denníka a úplnosť záznamov v súlade s pod­mienkami zmluvy,
		12. spolupracuje s orgánmi štátneho stavebného dohľadu a ostatnými orgánmi štát­nej správy,
		13. sleduje plnenie zmluvne dohodnutých podmienok výkonu autorského dozoru projektanta stavby,
		14. zabezpečuje doplňovanie projektovej dokumentácie, podľa ktorej sa stavba rea­lizuje a eviduje dokumentáciu skutočného vyhotovenia stavby,
		15. odsúhlasuje spolu s objednávateľom doplnky a zmeny v projektovej dokumentácii, ktoré nemenia náklady stavby, termíny výstavby a nezhoršujú parametre stavby (všetky zmeny musia byť písomne odsúhlasené objednávateľom),
		16. predkladá na odsúhlasenie objednávateľovi doplnky a zmeny, ktoré menia náklady, termíny alebo technické parametre s vlastným vyjadrením a odporúčaním stavby (všetky zmeny musia byť písomne odsúhlasené objednávateľom),
		17. bezodkladne informuje mandanta o všetkých závažných skutoč­nostiach na stavbe,
		18. kontroluje cenovú správnosť a úplnosť oceňovacích podkladov a platobných dokladov v súlade s podmienkami zmluvy, výsledky predkladá mandantovi na likvidáciu,
		19. kontroluje kvalitu montáže, vykonávanie zálievok, zvarov a iných spojov,
		20. osobitne kontroluje spolu s príslušnými odbornými zástupcami mandanta tie časti diela, ktoré budú pri ďalších prácach zakryté alebo sa stanú neprístupné,
		21. sleduje odovzdávanie pripravených prác ďalším zhotoviteľom a ich náväzné činnosti v súlade so zmluvami a časovým harmonogramom výstavby,
		22. sleduje dohodnuté dielčie termíny stavby a kontroluje kvalitu a rozsah dodávok a prác vykonávaných na stavbe, ich zhodu s projektom a podmienkami zmluvy a stavebného povolenia,
		23. kontroluje postup prác podľa časového harmonogramu výstavby a podľa hranič­ných termínov zmlúv, upozorňuje objednávateľa na prípadné neplnenie týchto termínov, pripravuje podklady na uplatnenie majetkových sankcií a podklady pre zmenové konanie podľa zmluvy,
		24. spolupracuje s projektantom a so zhotoviteľmi na prípadnom odstránení nedo­statkov projektu,
		25. preveruje či zhotoviteľ vykonáva predpísané a dohodnuté skúšky materiálov, konštrukcií, prác a či tieto skúšky vykonávajú aj jeho poddodávatelia, vyžaduje doklady a kontroluje výsledky, ktoré preukazujú požadovanú kvalitu,
		26. sleduje a vyžaduje spolu s dodávkami materiálov, strojov a konštrukcií predpí­sanú dokumentáciu, najmä certifikáty, atesty a pod.
		27. kontroluje riadne uskladňovanie materiálov, konštrukcií, zariadení, strojov na stavenisku,
		28. spolupracuje s pracovníkmi zhotoviteľa pri zabezpečení opatrení na odvrátenie alebo obmedzenie škôd pri ohrození stavby živelnými pohromami,
		29. dbá, aby zhotoviteľ nepoškodzoval verejné priestranstvá a vedenia, ktoré používa na výstavbu,
		30. sleduje, aby zhotoviteľ po ukončení prác uviedol verejné priestranstvá a komuni­kácie do pôvodného stavu, resp. podľa požiadaviek nájomnej zmluvy a staveb­ného povolenia,
		31. pravidelne (minimálne 1x do týždňa) organizuje kontrolný deň stavby za účelom postupu prác so zhotoviteľom a za účasti mandanta,
		32. upozorňuje zhotoviteľa zápisom na všetky okolnosti, ktoré môžu spôsobiť zníže­nie kvality stavby, pokiaľ sú mu známe,
		33. pri hrubých porušeniach technologickej disciplíny, porušovaní bezpečnostných predpisov, pri možnosti výskytu škôd je stavebný dozor splnomocnený pozastaviť vykonávanie ďalších prác až do vykonania nápravy.
	2. **Činnosť stavebného dozoru po realizačnej časti stavby:**
		1. pripravuje podklady na záverečné hodnotenie stavby v priebehu výstavby,
		2. vyžiada od zhotoviteľa a skontroluje úplnosť a platnosť dokladov, certifikátov a vyjadrení na odovzdanie a prevzatie stavby,
		3. preverí pred samotným odovzdávaním komplexnosť, úplnosť a kvalitu odovzdá­vanej stavby,
		4. vyhodnotí vykonávané skúšky počas výstavby a navrhne skúšky a rozbory, merania a obhliadky odborníkov, ktoré je potrebné uskutočniť ku kolaudačnému konaniu,
		5. zabezpečí, aby pri preberacom konaní bol prítomný projektant a budúci užívateľ,
		6. pred predpokladaným dokončením realizácie písomne vyzve zhotoviteľa o určenie termínu vykonania preberacieho konania, na ktorom spíšu zápisnicu o odovzdaní a prevzatí stavby,
		7. kontroluje odstránenie vád a nedorobkov v dohodnutých termínoch,
		8. v zastúpeniu mandanta požiada stavebný úrad o určenie termínu začatia kolaudačného konania,
		9. zúčastňuje sa na kolaudačnom konaní, pre ktoré pripraví príslušné platné doklady a dokumentáciu skutočného realizovania stavby s prehlásením k akým zmenám došlo počas výstavby,
		10. zabezpečuje splnenie podmienok kolaudačného rozhodnutia,
		11. kontroluje vypratanie staveniska zhotoviteľom,
		12. zabezpečuje všetky potrebné podklady na prevod správy diela po kolaudácii budúcemu užívateľovi.
		13. zápis z prevzatia stavby musí obsahovať súpis nedostatkov a nedorobkov zistených pri preberaní a odovzdávaní s uvedením termínov ich odstránenia, zoznam príloh preukazujúcich kvalitu (atesty, certifikáty, revízne skúšky vyhrade­ných technických zariadení, tlakové skúšky sietí, rozbor vody, meranie osvetlenia, hluku, zabezpečenie požiarnej vody a ostané potrebné doklady ...).